
72 DR 31.10.2011 

 
Ini kerana mereka yang tahu dengan telitinya, tahu dengan sedalamnya apa 

produk-produk pelancongan yang ada di kawasan mereka. Oleh yang demikian, 
kementerian mengalu-alukan pihak majlis daerah untuk menjalankan tourist mapping. 
Walau bagaimanapun, cara yang terbaik adalah untuk menyenaraikan produk-produk 
pelancongan melalui audit produk-produk yang terdapat di kawasan yang berpotensi 
pelancong.  

Tuan Yang di-Pertua, saya juga ingin berterima kasih kepada Yang Berhormat 
Jempol ke atas usaha kerajaan dalam menjadikan pemandu-pemandu teksi negara 
terkenal dengan imej mesra pelancong dan tahu serba sedikit dasar serta produk 
pelancongan negara. Sejak tahun 2007 sehingga kini, kementerian telah melatih 
seramai 3,160 orang pemandu teksi di seluruh negara melalui Kursus Pemandu 
Berhemah, Kursus Mesra Pemandu Teksi, Kursus Mesra Malaysia serta Kursus Think 
Tourism, Act Tourism. Selanjutnya mula pada 31 Januari tahun ini, Kementerian 
Pelancongan dengan kerjasama SPAD dan meneruskan usaha untuk melatih barisan 
kakitangan hadapan industri pelancongan khususnya pemandu-pemandu teksi sebagai 
duta kecil pelancongan di Malaysia supaya membudayakan konsep Think Tourism, Act 
Tourism yang menekankan kemahiran berkomunikasi, pengetahuan luas tentang 
produk, aktiviti dan dasar pelancongan negara, berketerampilan tinggi serta berbudi 
bahasa.  

Tuan Yang di-Pertua, salah satu cabaran utama industri pelancongan negara 
pada masa kini adalah memenuhi expectation serta keprihatinan para pelancong 
mengenai kebersihan serta keindahan persekitaran alam semula jadi. Kementerian 
Pelancongan telah menerima banyak aduan daripada para pelancong mengenai tahap 
kebersihan yang tidak cukup puas hati berkaitan dengan tandas, teksi, kawasan 
membeli belah, kawasan persekitaran produk pelancongan negara seperti pantai dan 
juga hutan.  

■1640 

 Sehubungan ini, Kementerian Pelancongan telah melancarkan Kempen 
‘1Malaysia Green, 1Malaysia Clean’ dengan izin bagi meningkatkan tahap kesedaran 
rakyat Malaysia yang meliputi segenap lapisan masyarakat, daripada murid-murid 
sekolah sehingga ke warga emas, mengenai peranan mereka serta kepentingan 
menjaga kebersihan dan keindahan negara dalam memajukan industri pelancongan. 
Kebersihan dan keindahan negara kita perlu dijadikan satu budaya, perlu dijadikan satu 
sikap dan perlu dijadikan satu action biasa oleh masyarakat Malaysia kita bagi 
menentukan negara kita sentiasa boleh memberikan kepuasan hati kepada pihak 
pelancong.  

 Dato’ Johari Abdul [Sungai Petani]: Tuan Yang di-Pertua, terima kasih 
Menteri. Saya hendak tahu daripada kementerian, lazimnya pelancong-pelancong yang 
kompelin ini, dia melawat satu-satu kawasan, dia tidak tulis surat kepada majlis daerah 
atau kerajaan negeri. Dia akan tulis surat atau beri pandangan kepada kementerian, 
dan kementerian yang lebih tahu pelancong dari mana yang kompelin, hal apa, di mana 
kekotoran tandas dan sebagainya. Soalan saya ialah, adakah maklumat-maklumat ini 
kementerian salurkan kepada pihak majlis daerah atau kerajaan negeri? Itu yang 
pertama. Soalan kedua, lazimnya majlis daerah atau pihak berkuasa tempatan atau 
pihak berkuasa yang menjaga kawasan-kawasan pelancongan ini akan sebut, “Kita 
tidak ada peruntukan”. Itu standard answer. Mungkin benar mereka tidak mempunyai 
kewangan yang cukup untuk maintain ataupun mengadakan tong-tong sampah yang 
mencukupi. Jadi adakah kementerian berhajat untuk membantu mereka ini dengan 
memberikan tambahan-tambahan mengikut geran tahunan ataupun cara-cara lain bagi 
menyelesaikan masalah kebersihan ini? Terima kasih Tuan Yang di-Pertua. 

Dato’ Sri Dr. Ng Yen Yen:   Terima kasih Ahli Yang Berhormat Sungai Petani.  
Pihak pelancong, mereka beri aduan melalui surat khabar. Banyak kali mereka pergi ke 
New Straits Times, The Star, cerita macam-macam jenis masalah. Jikalau masuk surat 
khabar, majlis tempatan perlu sedar, perlu baca surat khabar dan tahu sama ada itu 
tempat dia atau tidak, tetapi jikalau kementerian menerima aduan, kita tulis, kita serah 
kepada majlis tempatan untuk mereka ambil tindakan. Ini adalah SOP.  

Kedua, memang saya ucapkan terima kasih kepada Ahli Yang Berhormat 
Sungai Petani, kebersihan perlu ada infrastruktur yang cukup, tetapi apa yang berlaku 
di negara kita adalah sikap kebiasaan jaga sampah sarap.  



Ini kerana mereka yang tahu dengan telitinya, tahu dengan sedalamnya apa. produk-produk pelancongan yang ada di kawasan mereka. Oleh yang demikian, kementerian mengalu-alukan pihak majlis daerah untuk menjalankan tourist mapping. Walau bagaimanapun, cara yang terbaik adalah untuk menyenaraikan produk-produk pelancongan melalui audit produk-produk yang terdapat di kawasan yang berpotensi pelancong. Tuan Yang di-Pertua, saya juga ingin berterima kasih kepada Yang Berhormat Jempol ke atas usaha kerajaan dalam menjadikan pemandu-pemandu teksi negara terkenal dengan imej mesra pelancong dan tahu serba sedikit dasar serta produk pelancongan negara. Sejak tahun 2007 sehingga kini, kementerian telah melatih seramai 3,160 orang pemandu teksi di seluruh negara melalui Kursus Pemandu Berhemah, Kursus Mesra Pemandu Teksi, Kursus Mesra Malaysia serta Kursus Think Tourism, Act Tourism. Selanjutnya mula pada 31 Januari tahun ini, Kementerian Pelancongan dengan kerjasama SPAD dan meneruskan usaha untuk melatih barisan kakitangan hadapan industri pelancongan khususnya pemandu-pemandu teksi sebagai duta kecil pelancongan di Malaysia supaya membudayakan konsep Think Tourism, Act Tourism yang menekankan kemahiran berkomunikasi, pengetahuan luas tentang produk, aktiviti dan dasar pelancongan negara, berketerampilan tinggi serta berbudi bahasa. Tuan Yang di-Pertua, salah satu cabaran utama industri pelancongan negara pada masa kini adalah memenuhi expectation serta keprihatinan para pelancong mengenai kebersihan serta keindahan persekitaran alam semula jadi. Kementerian Pelancongan telah menerima banyak aduan daripada para pelancong mengenai tahap kebersihan yang tidak cukup puas hati berkaitan dengan tandas, teksi, kawasan membeli belah, kawasan persekitaran produk pelancongan negara seperti pantai dan juga hutan. #1640. Sehubungan ini, Kementerian Pelancongan telah melancarkan Kempen '1Malaysia Green, 1Malaysia Clean' dengan izin bagi meningkatkan tahap kesedaran rakyat Malaysia yang meliputi segenap lapisan masyarakat, daripada murid-murid sekolah sehingga ke warga emas, mengenai peranan mereka serta kepentingan menjaga kebersihan dan keindahan negara dalam memajukan industri pelancongan. Kebersihan dan keindahan negara kita perlu dijadikan satu budaya, perlu dijadikan satu sikap dan perlu dijadikan satu action biasa oleh masyarakat Malaysia kita bagi menentukan negara kita sentiasa boleh memberikan kepuasan hati kepada pihak pelancong. Dato' Johari Abdul [Sungai Petani]: Tuan Yang di-Pertua, terima kasih Menteri. Saya hendak tahu daripada kementerian, lazimnya pelancong-pelancong yang kompelin ini, dia melawat satu-satu kawasan, dia tidak tulis surat kepada majlis daerah atau kerajaan negeri. Dia akan tulis surat atau beri pandangan kepada kementerian, dan kementerian yang lebih tahu pelancong dari mana yang kompelin, hal apa, di mana kekotoran tandas dan sebagainya. Soalan saya ialah, adakah maklumat-maklumat ini kementerian salurkan kepada pihak majlis daerah atau kerajaan negeri? Itu yang pertama. Soalan kedua, lazimnya majlis daerah atau pihak berkuasa tempatan atau pihak berkuasa yang menjaga kawasan-kawasan pelancongan ini akan sebut, "Kita tidak ada peruntukan". Itu standard answer. Mungkin benar mereka tidak mempunyai kewangan yang cukup untuk maintain ataupun mengadakan tong-tong sampah yang mencukupi. Jadi adakah kementerian berhajat untuk membantu mereka ini dengan memberikan tambahan-tambahan mengikut geran tahunan ataupun cara-cara lain bagi menyelesaikan masalah kebersihan ini? Terima kasih Tuan Yang di-Pertua. Dato' Sri Dr. Ng Yen Yen: Terima kasih Ahli Yang Berhormat Sungai Petani. Pihak pelancong, mereka beri aduan melalui surat khabar. Banyak kali mereka pergi ke New Straits Times, The Star, cerita macam-macam jenis masalah. Jikalau masuk surat khabar, majlis tempatan perlu sedar, perlu baca surat khabar dan tahu sama ada itu tempat dia atau tidak, tetapi jikalau kementerian menerima aduan, kita tulis, kita serah kepada majlis tempatan untuk mereka ambil tindakan. Ini adalah SOP. Kedua, memang saya ucapkan terima kasih kepada Ahli Yang Berhormat Sungai Petani, kebersihan perlu ada infrastruktur yang cukup, tetapi apa yang berlaku di negara kita adalah sikap kebiasaan jaga sampah sarap.